Avakülg Tags Innokas
Silt: innokas
[caption id="attachment_261678" align="alignnone" width="900"] Innoka juhataja Angela Leppiku sõnul tahetakse teaduskooli rajamisega kasvatada Läänemaal uue tehnoloogiahuviliste põlvkonda. Foto Arvo Tarmula[/caption] Lastele robootika- ja infotehnoloogiateadmisi jaganud innovatsioonikeskus Innokas alustas sellest aastast tööd ka huvikoolina. „Nüüd jagunevad lapsed kaheks: need, kes käivad huvikoolis, ja need, kes käivad lihtsalt oma vaba aega sisustamas,” selgitas tehnoloogiaõpetaja Annika Tammeleht. Tammeleht lisas, et ka viimane variant, tulla Innokasse aega veetma, jääb alles. Tammeleht ütles, et kord nädalas peetavate huvikoolitundide ja tavapärase innovatsioonikeskuse külastamise peamine vahe on, et huvikoolis on õppekava ja -maks, mis sõltuvalt ringist on 20-28 eurot kuus. Neile lastele, kes tahavad käia Innokas niisama ajaviiteks, on osalustasu jätkuvalt 5 eurot kord.
[caption id="attachment_261778" align="alignnone" width="800"] Opilasfirma SaddleHat: KasparKohtring ja Marko_Kütt. Foto Angela Leppik[/caption] Laupäeval toimub Tallinnas Rocca al Mare keskuses õpilasfirmade laat, kus osaleb ka kaksteist Läänemaa õpilasfirmat. Neist viis tegutsevad innovatsioonikeskuses Innokas, viis Haapsalu kutsehariduskeskuses, üks Kullamaa keskkoolis ja üks Lihula gümnaasiumis. Innokas tegutsev õpilasfirma Saddle Hat toodab jalgrattasadulate katteid, õpilasfirma Taim Time teeb kellaga lillepotte. Samuti tegutseb Innokas õpilasfirma Cable Clip, mis valmistab kaablihoidikuid. Amyta Bags teeb taaskasutatud riidest kotte ja Kaiserli Käsitöö kleepse.
[caption id="attachment_233991" align="alignright" width="900"] Innokas. Foto. Arvo Tarmula[/caption]Innovatsioonikeskuses Innokas valmistutakse hüppeks tulevikku – veel enne suve avatakse seal virtuaalreaalsuskeskus. Innokas väärib tõesti oma nime. Eesti ainukese omataolise innovatsioonikeskuse looja ja juhi Angela Leppiku sõnul on neil praegu olemas 28 tasandi robotid. See tähendab, et alustati kõige lihtsamate, esimese tasandi pisirobotitega, ja sammhaaval keerukamate poole liikudes on Innokas nelja aasta jooksul täienenud 27 järjest keerulisema robotiga. Innokas ja poisid-tüdrukud, kes seal käivad, kasvavad ja arenevad koos. Innoka tehnoloogiaõpetaja ja õpilasfirmade juhendaja Annika Tammelehe sõnul ei tähenda see muidugi, et kõik Innokas käivad lapsed on samal joonel. Igaüks on nii kaugel, kui ta parasjagu on, ning nooremad tegijad saavad vanemate tegemisi jälgides innustust ja õpetust. „Laps tuleb ja tegeleb täpselt sellega, mis tal eelmisel korral pooleli jäi,” selgitas Tammeleht. „Lapsed ei õpi siin mitte ainult silmade ja kätega, vaid haaravad nagu otse õhust,” lisas Leppik. Innoka võlu on see, et seal saab leiutada ja katsetada. Keegi ei kirjuta ette, mida roboteid tegema panna. Hindeid ka ei ole. See kõik meeldib lastele kohe väga. Innokas on nii populaarne ja tuntud, et siin käivad lapsed üle kogu riigi ja koolid tulevad kohale suisa bussidega. „Teist samasuguste võimalustega kohta Eestis lihtsalt pole. Me oleme ainulaadsed,” ütles Leppik.